|  |
| --- |
| 33. SJEDNICA GRADSKOG VIJEĆA GRADA POŽEGETOČKA 10. DNEVNOG REDAPRIJEDLOG ODLUKE O SUFINANCIRANJU STUDENATA MEDICINE, STIPENDISTA POŽEŠKO-SLAVONSKE ŽUPANIJE ZA AKADEMSKU GODINU 2024./2025. PREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i / ili pročelnica Upravnog odjela za društvene djelatnostiVeljača, 2025. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 402-01/25-03/3

URBROJ: 2177-1-01/01-25-1

Požega, 17. veljače 2025.

GRADSKOM VIJEĆU GRADA POŽEGE

PREDMET: Prijedlog Odluke o sufinanciranju studenata medicine, stipendista Požeško-slavonske županije za akademsku godinu 2024./2025.

- dostavlja se

Na temelju članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) (u nastavku teksta: Statut Grada Požege) i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Odluke o sufinanciranju studenata medicine, stipendista Požeško-slavonske županije za akademsku godinu 2024./2025.

Pravni temelj za donošenje ove Odluke je u odredbi članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. Statuta Grada Požege.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Odluke o sufinanciranju studenata medicine, stipendista Požeško-slavonske županije za akademsku godinu 2024./2025.



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 402-01/25-03/3

URBROJ: 2177-1-01/01-25-2

Požega, 17. veljače 2025.

Na temelju članka 44. stavka 1. i članka 48. stavka 1. točke 1. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 17. veljače 2025. godine, donosi

Z A K L J U Č A K

I. Utvrđuje se Prijedlog Odluke o sufinanciranju studenata medicine, stipendista Požeško-slavonske županije za akademsku godinu 2024./2025., u predloženom tekstu.

II. Prijedlog Odluke iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege

2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 402-01/25-03/3

URBROJ: 2177-1-02/01-25-3

Požega, \_\_. veljače 2025.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 33. sjednici, održanoj dana, \_\_. veljače 2025. godine, donosi

O D L U K U

o sufinanciranju studenata medicine, stipendista Požeško-slavonske županije

za akademsku godinu 2024./2025.

Članak 1.

Ovom Odlukom o sufinanciranju studenata medicine, stipendista Požeško-slavonske županije za akademsku godinu 2024./2025. (u nastavku teksta: Odluka) utvrđuju se uvjeti, način određivanja iznosa i broja stipendija, prava i obveze korisnika te druga pitanja u svezi sa stipendiranjem studenata medicine korisnika stipendija Požeško-slavonske županije za akademsku godinu 2024./2025., s područja grada Požege (u nastavku teksta: studenti).

Članak 2.

Izrazi koji se koriste u ovoj Odluci, odnose se na jednak način i na muški i ženski spol.

Članak 3.

Sredstva za isplatu stipendije studentima osiguravaju se u Proračunu Grada Požege za 2025. godinu (u nastavku teksta: Proračun) kroz razdjel Upravnog odjela za društvene djelatnosti Grada Požege (u nastavku teksta: nadležni Upravni odjel).

Članak 4.

Pravo sufinanciranja stipendija, sukladno ovoj Odluci može ostvariti student koji ima prebivalište na području grada Požege (u nastavku teksta: Grad) i koji je korisnik stipendije Požeško-slavonske županije za akademsku godinu 2024./2025. i to student I. kategorije sa akademskim nazivom - dr. med. (po završetku studija).

Članak 5.

(1) Grad će u akademskoj godini 2024./2025. sufinancirati stipendije za petnaest studenata u iznosu od 132,72 eura, mjesečno.

(2) Postupak za priznavanje prava na sufinanciranje provodi nadležni Upravni odjel na temelju dostavljenog zahtjeva Požeško-slavonske županije koji se podnosi do kraja akademske godine 2024./2025.

(3) Zahtjevu iz stavka 2. ovoga članka potrebno je priložiti:

- presliku ugovora o stipendiranju između studenta i Požeško-slavonske županije

- dokaz o upisu u višu akademsku godinu studija

- presliku osobne iskaznice ili uvjerenje o prebivalištu za studenta.

Članak 6.

(1) Ukoliko su ispunjeni uvjeti iz članka 5. ove Odluke, nadležni Upravni odjel će predložiti Gradonačelniku Grada Požege donošenje zaključka kojim se odobrava sufinanciranje stipendija sukladno ovoj Odluci.

(2) Požeško-slavonska županija i Grad Požega će sukladno zaključku iza stavka 1. ovoga članka sklopiti sporazum o sufinanciranju stipendija kojim se regulirati međusobna prava i obveze.

Članak 7.

Sredstva za sufinanciranje iz članka 5. stavka 1. ove Odluke, uplatit će se na žiro-račun Požeško-slavonske županije.

Članak 8.

Ova Odluka stupa na snagu osam dana od dana njene objave u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Prijedlog Odluke o sufinanciranju studenata medicine, stipendista Požeško-slavonske županije

za akademsku godinu 2024./2025.

1. UVOD

Predloženom Odlukom utvrđuju se uvjeti, način određivanja iznosa i broja stipendija, prava i obveze korisnika te druga pitanja u svezi sa stipendiranjem studenata korisnika stipendija I. kategorije Požeško-slavonske županije za akademsku godinu 2024./2025., s područja grada Požege (u nastavku teksta: Odluka).

1. PRAVNA OSNOVA

Pravna osnova za donošenje predmetne Odluke je u odredbi

* članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.)
* članka 39. stavka 1. podstavka 3. Statuta Grada Požege (Službene novine Grada Požege, broj: 2/21. i 11/22.).
1. SADRŽAJ ODLUKE

Predloženom Odlukom utvrđuju se uvjeti, način određivanja iznosa i broja stipendija, prava i obveze korisnika te druga pitanja u svezi sa stipendiranjem studenata medicine korisnika stipendija Požeško-slavonske županije za akademsku godinu 2024./2025., s područja grada Požege.

Sredstva za isplatu stipendije studentima osiguravaju se u Proračunu Grada Požege za 2025. godinu kroz razdjel Upravnog odjela za društvene djelatnosti Grada Požege.

Pravo sufinanciranja stipendija može ostvariti student koji ima prebivalište na području grada Požege i koji je ostvario stipendiju Požeško-slavonske županije za akademsku godinu 2024./2025. (student I. kategorije sa akademskim nazivom - dr. med., po završetku studija). Grad će u akademskoj godini 2024./2025. sufinancirati stipendije za petnaest studenata u iznosu od 132,72 eura, mjesečno.

Postupak za priznavanje prava na sufinanciranje provodi Upravni odjel za društvene djelatnosti Grada Požege na temelju dostavljenog zahtjeva Požeško-slavonske županije koji se podnosi do kraja akademske godine 2024./2025. Zahtjevu se prilaže preslika ugovora o stipendiranju između studenta i Požeško-slavonske županije, dokaz o upisu u višu akademsku godinu studija i preslika osobne iskaznice ili uvjerenje o prebivalištu za studenta. Ukoliko su ispunjeni uvjeti za sufinanciranje, gore navedeni Odjel će predložiti izvršnom čelniku donošenje zaključka kojim se odobrava sufinanciranje stipendija, a potom će se sa Požeško-slavonskom županijom sklopiti sporazum o sufinanciranju stipendija.

1. FINANCIJSKA SREDSTVA

Financijska sredstva vezano uz ovu Odluku planirana su u Proračunu Grada Požege za 2025. godinu i Programu javnih potreba u predškolskom odgoju i školstvu u Gradu Požegi za 2025. godinu.